Sidang Kemuncak Asia Timur Keempat

Sidang Kemuncak Asia Timur Keempat ialah mesyuarat Sidang Kemuncak Asia Timur (SK Asia Timur) keempat yang berlangsung pada 25 Oktober 2009 di bandar Cha Am dan Hua Hin, Thailand. Persidangan ini pernah ditunda sebanyak beberapa kali, mengalami perubahan lokasi, dan sempat diusulkan untuk dibatalkan kerana Krisis politik Thailand 2008.

Peserta 
Wakil dari enam belas negara yang mengambil bahagian ialah:

Agenda 
Krisis kewangan yang melanda dunia dijadualkan untuk dibahas dalam persidangan, namun ia dibatalkan kerana krisis itu telah berlalu.

Mesyuarat yang diadakan pada Oktober 2009 ini dijadualkan untuk menerima cadangan Kerjasama Ekonomi Komprehensif untuk Asia Timur (CEPEA) yang berpotensi membentuk blok perdagangan terbesar di dunia. Perdana Menteri Australia Kevin Rudd dan pesara diplomat Richard Woolcott dijadualkan untuk memberikan pandangan berkaitan idea komuniti Asia Pasifik. Para anggota dipinta untuk mempertimbangkan rancangan India untuk menubuhkan semula Universiti Nalanda.

Isu berkaitan persidangan 
Persidangan ini awalnya dijadualkan untuk diadakan di Bangkok pada 17 Disember 2008. Pada akhir Oktober 2008 pemerintah Thailand mengumumkan bahawa persidangan akan bertukar lokasi ke Chiang Mai berikutan ketegangan politik di bandar.

Pada 2 Disember 2008 diumumkan bahawa persidangan akan ditunda sehingga Mac 2009. Pada 12 Diaember 2008, Abhisit Vejjajiva mengindikasikan bahawa ia akan mengadakan persidangan pada Februari 2009 apabila terpilih menjadi Perdana Menteri Thailand.

Pada Januari 2009, ia telah diumumkan bahawa Sidang Kemuncak ASEAN telah ditunda ke 1 Mac 2009, jadual itu tidak dapat dipenuhi oleh beberapa delegasi dari Asia Tenggara. SK Asia Timur tetap diadakan selepas itu.

Perubahan jadual dari para pemimpin enam belas negara peserta mahu persidangan dijadualkan untuk diadakan pada April, bertepatan dengan hari Easter. Ini menyebabkan lokasi persidangan berpindah dari Phuket ke Pattaya. Tarikh dan tempat untuk persidangan telah diumumkan. Lokasi baru yang dipilih ialah Pattaya Exhibition and Conference Hall (PEACH).

India mengumumkan bahawa mereka akan diwakili oleh Menteri Perdagangan dan Industri Kamal Nath, bukan oleh Perdana Menteri mereka.

Pada 11 April 2009, penunjuk perasaan anti pemerintah berjaya masuk ke lokasi SK Asia Timur, memaksa Perdana Menteri Thailand Abhisit Vejjajiva untuk membatalkan persidangan dan memindahkan para pemimpin negara dengan helikopter. 

Susulan pembatalan tersebut, Ketua Setiausaha Pertubuhan Bangsa-bangsa Bersatu Ban Ki-moon menyatakan penyesalannya atas insiden yang terjadi. Abhisit Vejjajiva kemudian mengugut akan mengambil tindakan undang-undang kepada penunjuk perasaan anti pemerintah yang dianggap "memalukan negara di hadapan dunia antarabangsa."

Menjelang persidangan, konflik sempadan berlaku antara Thailand dan Kemboja. Persidangan ini disebut sebagai salah satu peluang untuk berbincang antara pemimpin kedua-dua negara.

Kehadiran pemimpin negara 
Perdana Menteri Australia Kevin Rudd menuju ke lokasi persidangan saat Jabatan Luar Negeri Australia menyarankan beliau untuk kembali ke Australia. Pemimpin negara dari China, Jepun, dan Korea Selatan dijemput oleh pasukan dari tuan rumah Thailand, sedangkan Perdana Menteri New Zealand John Key tidak dibenarkan keluar dari Lapangan Terbang Bangkok.

Rujukan

Pautan luar 
 KTT ASEAN ke-14

Sidang Kemuncak Asia Timur